**NASTAVNI LISTIĆ ZA VIII RAZRED**

## Kuća živih knjiga

* 1. Junibaken je kuća živih knjiga. 2. Čim zakoračiš u taj veseli i neobični muzej u Švedskoj, naći ćeš se na Trgu priča. 3. Ovđe se možeš susresti s popularnim junacima iz skandinavske đečije književnosti. 4. Imaš mogućnost da zaviruješ u njihove kuće, radionice, prodavnice ili njihova dvorišta. 5. Naročito je velika gužva u vili Vilekuli đe živi najjača đevojčica na svijetu Pipi Duga Čarapa. 6. U toj vili dozvoljeno je sve, jedino je zabranjeno stojanje u mjestu. 7. Poželjno je da posjetioci jurcaju kroz Pipinu kuću, da isprobavaju njenu odjeću, da jašu njenog konja, da se igraju u njenoj kuhinji i da se spuštaju niz njen tobogan.

8. Astrid Lindgren izmislila je i mnoge druge zanimljive likove. 9. Njih možeš upoznati ako śedneš u specijalni lebdeći voz. 10. Na ovom čarobnom putovanju prati te glas pripovjedača, a jezik ćeš sam odabrati. 11. Ako se odlučiš za švedski, pričaće ti Astrid Lindgren lično.

*(Priređeno prema tekstu iz časopisa „****National Geographic Junior****“, februar 2007)*

1. Napiši brojeve rečenica koje su:

proširene:

složene:

1. Napiši brojeve rečenica koje su: nazavisnosložene:

zavisnosložene: